การพัฒนารูปแบบการสอนโดยใช้ทฤษฎีกระบวนการทางสมองในการประมวลข้อมูลเพื่อพัฒนาความสามารถในการคิดวิเคราะห์สำหรัลนักเรียนชั้นประถมศึกษาปีที่ 6
The Development of Information Processing Theory-based Instruction for Enhancing Analytical Thinking of Prathomsuksa 6 Students
พิชยภัคร์ สิงจานุสงค์
ความคิดและการคิด -- การศึกษาและการสอน
ความสามารถในการคิดวิเคราะห์
ความคิดอย่างมีวิจารณญาณ
การวิจัยครั้งนี้เป็นการวิจัยเชิงกึ่งทดลอง โดยมีวัตถุประสงค์เพื่อ 1) พัฒนารูปแบบการสอน โดยใช้ทฤษฎีกระบวนการทางสมองในการประมวลข้อมูล เพื่อพัฒนาความสามารถในการคิดวิเคราะห์ สำหรับนักเรียนชั้นประถมศึกษาปีที่ 6 และ 2) เปรียบเทียบความสามารถในการคิดวิเคราะห์ก่อนและหลังการใช้รูปแบบการสอน กลุ่มตัวอย่างที่ใช้ในการวิจัยเป็นนักเรียนชั้นประถมศึกษา ปีที่ 6/2 โรงเรียนประถมสาธิตมหาวิทยาลัยราชภัฏบ้านสมเด็จเจ้าพระยา จำนวน 40 คน โดยใช้วิธีสุ่มกลุ่มตัวอย่างแบบแบ่งกลุ่ม เครื่องมือเก็บรวบรวมข้อมูล ประกอบด้วย 1) แผนการจัดการเรียนรู้ตามรูปแบบ โดยใช้ทฤษฎีกระบวนการทางสมองในการประมวลข้อมูล เพื่อพัฒนาความสามารถในการคิดวิเคราะห์ และ 2) แบบทดสอบวัดความสามารถในการคิดวิเคราะห์ เป็นแบบปรนัย 4 ตัวเลือก มีค่าความยากง่าย ระหว่าง 0.35- 0.80 มีค่าอำนาจจำแนก ระหว่าง 0.40 – 0.95 และมีค่าความเชื่อมั่นเท่ากับ 0.80 ดำเนินการเก็บรวบรวมข้อมูลในภาคเรียนที่ 1 ปีการศึกษา 2560 สถิติที่ใช้ในการวิเคราะห์ข้อมูลได้แก่ ค่าเฉลี่ย ส่วนเบี่ยงเบนมาตรฐาน และการทดสอบค่าที ผลการวิจัยพบว่า 1. รูปแบบการสอนโดยใช้ทฤษฎีกระบวนการทางสมองในการประมวลข้อมูล เพื่อพัฒนาความสามารถในการคิดวิเคราะห์ ประกอบด้วย 1) ทฤษฎี/หลักการ/แนวคิดของรูปแบบ 2) วัตถุประสงค์ของรูปแบบ 3) กระบวนการเรียนการสอนของรูปแบบมี 5 ขั้นตอน คือ ขั้นที่ 1 ขั้นรู้จัก ขั้นที่ 2 ขั้นใส่ใจ ขั้นที่ 3 ขั้นจดจำ ขั้นที่ 4 ขั้นเข้ารหัส ขั้นที่ 5 ขั้นตอบสนอง และ 4) ผลที่ผู้เรียนได้รับจากการเรียนตามรูปแบบ 2. นักเรียนที่ได้รับการเรียนรู้ตามรูปแบบการสอนโดยใช้ทฤษฎีกระบวนการทางสมองในการประมวลข้อมูลมีความสามารถในการคิดวิเคราะห์ในภาพรวมแตกต่างกันอย่างมีนัยสำคัญทางสถิติที่ระดับ .01 โดยความสามารถในการคิดวิเคราะห์หลังเรียนสูงกว่าก่อนเรียน คำสำคัญ: การพัฒนารูปแบบการสอน ทฤษฎีกระบวนการทางสมอง ความสามารถในการคิดวิเคราะห์
The purposes of this quasi-experimental research were 1) to develop information processing theory-based instruction for enhancing analytical thinking of Prathomsuksa 6 students and 2) to compare between analytical thinking of Prathomsuksa 6 students before and after the experiment. The sample included 40 Prathomsuksa 6/2 students from Primary Demonstration School of Bansomdejchaopraya Rajabhat University obtained through cluster random sampling. The research instruments involved 4 multiple choice test with p = 0.35-0.80, r = 0.40-0.95 and = 0.81. Data were collected in the 1st semester of academic year 2017 and statistically analyzed by mean, standard deviation and t-test. The findings revealed as follows. 1.The information processing theory-based instruction for enhancing analytical thinking delineated the following components, i.e., 1) theory/principle/concept 2) objectives 3) learning process within 5 stages: stage 1 recognition, stage 2 attention, stage 3 memory, stage 4 decoding and stage 5 elaboration and 4) learning outcome 2. After the experiment, the students’ analytical thinking was higher than that before the experiment at significance level 0.01. Keywords: Development of Instruction, Information Processing Theory, Analytical Thinking
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
วิเชียร อินทรสมพันธ์
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ครุศาสตรมหาบัณฑิต
หลักสูตรและการสอน